Kookkuns: Vispakkies met broccoli en feta
Vispakkies met broccoli en feta
Bedien dit as 'n vinnige happie of as 'n ligte maaltyd - warm of teen kamertemperatuur.
Kooktyd: 20 minutes
Die resep is genoeg vir 6 persone.
500 g witvisfilette, skoongemaak
knoffel of ander kruie as geurmiddel
30 ml botter of margarine
± 250 g broccoli, geblansjeer en opgekap
± 180 g feta of halloumi, fyn opgesny - 30 ml per pakkie
3 velle fillodeeg, in kwarte gesny - met ander woorde 12 blokke
80 ml botter of margarine, gesmelt
'n geurmiddel soos paprika of rooipeper
Geur die vis liggies met sout en varsgemaalde swartpeper.
Verhit die botter in 'n vlak pan en braai die vis goudbruin aan beide kante - die vis hoef nie gaar te wees nie. Haal dit uit die pan en hou eenkant om af te koel.
Gooi die broccoli in die pan waarin die vis gebraai is. Braai dit vinnig op hoog vir 1 minuut.
Verwyder dit van die hitte en meng met die kaas. Laat staan om af te koel.
Verhit die oond tot 180°C. Verf 6 velle fillo met die gesmelte botter. Plaas die oorblywende 6 blokke presies op die wat geverf is. Verf die ook met die botter.
Plaas elke porsie vis diagonaal op elke blok en verdeel die broccoli en kaas mengsel tussen die vis. Druk dit vas op die vis.
Vou 2 teenoorgestelde van elke blok na mekaar en bedek so die vis grotendeels met die deeg. Vou die ander twee punte ook na mekaar om 'n pakkie te maak.
Smeer 'n bakplaat met botter en plaas die pakkies op dit. Strooi jou geurmiddel liggies oor en bak by 20 minute tot goudbruin.
op 6/07/2013 02:58:00 pm